# RUILA PÕHIKOOLI HOOLEKOGU ISTUNGI PROTOKOLL

**Toimumisaeg ja koht:** 29.06.2022 kell 17.03-18.25, Ruila Põhikoolis

**Koosolekul osalesid:** Tiia Rosenberg, Andres Kaarmann, Rafael Milerman, Virve-Hella Haavam, Helena Melis, Kristi Maajärv, Raili Kann, Reti Treimut, Andres Aljaste

**Koosolekut juhatas** Rafael Milerman ja protokollis Virve-Hella Haavam

**Päevakorras:**

1. **Lasteaia toidupäeva maksumuse muutmine**

Toitlustaja on teinud ettepaneku lasteaia toidupäeva maksumuse tõstmisteks alates 01.09.2022. Uus toidupäeva maksumus oleks 2,52 eurot (2,10+km), millest vanema osa 1,87 eurot ja valla osa 0,65 eurot.

Toiduga seotud probleemidest teavitatakse üldjuhul telefonitsi otse kööki, aga kokkuvõttes on ikka lahendamata teemasid. Nõustuti, et kui kvaliteet on tagatud, on hinnatõus põhjendatud ja hoolekogul vastuväiteid ei ole.

**Lepiti kokku**, et edaspidi antakse probleemidest toitlustajale teada kirjalikult ja korduvatest probleemidest ka vallale.

Ühehäälselt **kinnitati** toidupäeva maksumuse muutmine alates 01.09.2022.

1. **Õppeaasta aruande esitamine**

* Lasteaias oli õppeaasta jooksul probleeme õpetajate vahetumisega, aga hetkel kõik kohad kvalifitseeritud inimestega täidetud.
* Lastevanemate koolitustest osavõtt olnud väike. Osaluse tõstmiseks võiks ehk koolituse siduda mingi muu olulise teemaga, et vanem tunneks end rohkem kaasatuna või kasutada mõnda teist asukohta.
* Lapsevanemad soovivad huviringide korraldamist lasteaias, aga koolil ei ole kohustust seda korraldada. Erahuviringid võivad huviringi korraldada koolis peale õppeaega, aga siiani on huvi olnud väike.
* Lasteaias välja toodud probleemide hulgas on ka tegelemine agressiivse lapsega. Üldjuhul on probleemid lastega, kellel erivajadus ja suunatud erirühma, kuid Laitses kahjuks selliseid võimalusi ei ole. Kui muud abi pole, helistab õpetaja lapsevanemale. Vanemad on mõistvad, kuid olukord on keeruline kõigi osapoolte jaoks.
* Lapsevanemad soovivad olla enam kaasatud ja teha ühisüritusi.
* Kui vanem on tulnud lapsele järele, ei või õue alale mängima jääda või vähemalt peab järgima lasteaia kodukorda ega tohi lapsele lubada seda, mida üldjuhul muidu ei lubata.
* Läbivalt on igal aastal probleemiks ilmsete haigustunnustega laps lasteaias.

1. **Hindamisjuhendi muudatusettepanekud**

HTM pole hindamistes suuri muudatusi teinud. Nooremas kooliastmes (1-3. kl) hindab õpetaja ainekaardi järgi lapse omandatud teadmisi ja annab tagasisidet, kas ja mis mahus on omandatud. Uue asjana arvestatakse ka puudumisi. Süsteem toiminud hästi, aga on töömahukas.

Vanemas kooliastmes on ette tulnud, et esimeseks korraks ei õpita korralikult ära ja tullakse järele vastama ning parandama ka positiivset hinnet. Suurendamaks esimeseks korraks õppimise praktikat, esitas kool ettepaneku, et positiivset hinnet parandada ei saa. Samuti tehti ettepanek, et puuduliku hinde parandajal langetatakse hinnet ühe palli võrra. Hoolekogu hinnangul see demotiveeriks lapsi ning teema vajaks täiendavat arutelu.

**Lepiti kokku,** et hindamisjuhendi muutmine võetakse enne õppeaasta algust uuesti hoolekogu päevakorda ja hoolekogu esitab ka omapoolsed ettepanekud.

1. **Jooksvad küsimused**

* Personali otsing – otsitakse klassiõpetajat väikeklassi, loodusainete ja inglise keele õpetajat. Pakutakse ametikorterit, sõidukompensatsiooni ja Tallinna keskmisest suuremat töötasu. Seni ühtegi kandidaati pole, kuulutused kolmandat korda üleval.
* Staadioni ehitus peaks valmima sügiseks.
* Lähitulevikus tegeletakse küttesüsteemi paigalduse ja inglise keele klassi remondiga.
* Jaanuarist viies rühm Laitses – hetkel kõik plaanipärane, hange tehtud.